
PRAEFATIO. 


Quemadmodum  multorum,  ita  hujus  quoque  morbi, 
de  quo  scripturus  sum,  nomen  inepte  prorsus  falso- 
que datum  inde  ab  auctoribus  veteribus  acceptum 
usitatumque  asservatur,  quamquam,  si  etymologiam 
respicimus,  fugere  nos  nequit,  bubonem  aliud 
quidquam  significare,  quam  quod  hoc  nomine  im- 
pertire nobis  placeat. 


Est  enim  Graecorum  Povficbv  Romanorum  inguen, 
Germanorum  Leis  te,  quae  vox  neque  quidquam 
de  glandulis,  nec  de  glandularum  inflammatione, 
nec  de  syphilitica  quadam  harum  partium  affectione 
innuit.  Cui  perversitati  quum  multi  occurrere  stu- 
duerint, synonyma,  quae  aptiora  ipsis  videbantur, 
proposuerunt,  scimus  enim,  multos  scriptores  suum 
esse  opinari,  ut  et  nomina  pariant  nova  et  morbos 


sciscitentur  hucusque  ignotos.  Ex  horum  synony- 
morum caterva  nonnulla  tantum  apponam:  Buboncus 
glandularis,  Bubonopanus,  Lymphangoncus,  Panus, 
Adcnophyma  inguinale,  Cambuca,  Panochia;  Gallis: 
Bubon,  Poulain;  Anglis:  Bubo,  Boii,  Batavis: 

Liesbuil,  Lies-klier,  Venusbuil,  Klapoor. 

Quod  rccentissimam  hujus  pathematis  denomina- 
tionem, A deni  tid  em  scilicet  glandula),  atti- 

net, ne  haec  quidem  satis  convenit,  quippe  quae 


cujusvis  organi,  glandulosa  illa  structura  praediti, 
hepatis  igitur,  pancreatis,  lienis,  aliorum,  inflam- 
mationem significet.  Sed  verbis  simus  faciles,  si 
rebus  consentimus: 

DEFINITIO  BUBONIS» 

Glandulae  conglobatae  in  fossa  axillari,  in  in- 
guine, in  aliis  corporis  partibus  sub  cute  sitae,  si 
inflammatione  tentantur,  tumores  sistunt,  quos  ge- 
neratim  bubonum  nomine  impertire  placuit.  Est 
igitur  bubo  (a  voce  fiovpcav,  inguen)  in  patliologia 
chirurgica  nostra  glandula  lymphatica  inflam- 
mata, quae  quidem  inflammatio  ex  causis,  e quibus 
oritur,  et  quod  ad  formam,  et  quod  ad  decursum 
curationemque  pertinet,  tam  variam  obtinet  speciem, 
ut  secundum  illas  ipsas  varia  bubonum  genera  pro- 
posuisse haud  displicuerit. 

Qua  quidem  ratione  habita,  bubonem  discer- 
nere licet  ven  e reum,  scrophulosum,  rheuma- 
ticum, metastaticum,  criticum , et  alios.  Atta- 
men hic  non  nisi  de  bubone  syphilitico  disse- 
rere mihi  propositum  est. 

DEFINITIO  BUBONIS  SYPHILITICI. 

Bubonem  syphiliticum  generatim  quamvis  glan- 
dularum lymphaticarum  intumescentiam  inflamma- 
toriam dicunt,  cujus  causam  in  affectione  quadam 
syphilitica  collocare  debemus;  quae  igitur  ex  in- 
fectione venerea  ita  pendet,  ut  vel  ipsa  totum  mor- 
bum venereum  constituat,  vel  partem  hujus  mor- 
bi, vel  ipsa  quidem  affectio  non  venerea,  sed  per 
aliam  ejusmodi  affectionem  procreata,  una  cum  mor- 
bo primario  increscat,  diminuatur,  evanescat. 

DEFINITIO  BUBONIS  SYPHILITICI. 

Bubonem  syphiliticum  gene  rati  m quam- 
vis glandularum  lymphaticarum  intumes- 
centiam  inflammatorium  dicunt,  cujus  cau- 
sa m in  affectione  quadam  syphilitica  col- 
locare debemus;  quae  igitur  ex  infectione  ve- 
nerea  ita  pedet,  ut  vel  ipsa  lotum  morbum  venereum 
constituat,  vel  partem  hujus  morbi,  vel  ipsa  quidem 
affectio  non  venerea,  sed  per  aliam  ejusmodi  affe- 
ctionem procreata,  una  cum  morbo  primario  incres- 
cat, diminuatur,  evanescat. 

DE  SEDE  BUBONUM  SYPHILITICORUM. 

Etiamsi,  quod  ad  locum  pertinet,  quo  bubones 
inveniuntur,  in  inguine  saepissime  occurrunt,  tamen 
etiam  in  aliis  corporis  partibus  existunt,  ita  ut  bu- 
bonum inguinalium  frequentiam  non  nisi  eo  expli- 
care possis,  quod  bubones  quam  proxime  ab  eo  loco 
emergant,  quo  infectio  syphilitica  facta  morbusque 
venereus  primum  exortus  est.  Quodsi  igitur  affe- 
ctio venerea  in  genitalibus  primum  nascitur,  id  quod 
saepissime  accidit,  mirum  videri  nequit.,  quod  bu- 
bones in  inguine  primum  occurrant.  Sin  vero  ex 
vulnere  manui  illato,  contagioquc  (quod  inter  explo- 
rationes obstetricias  evenire  potest)  inquinato'),  vel 
lactatione  infantis  syphilitici  in  papilla  mammae 

l)  Frauc.  Ant.  Schall,  dissertat,  ined.  De  syphilide, 
Argentorati  1801. 

nascitur  morbus  venereus,  bubones  in  axilla  et  in 
collo  primum  oriri,  nemo  mirabitur.  Difficilius  vero 
intellectu  videtur,  neque  omnino  jam  explicatum  est, 
quod  nonnulli  observasse  sibi  visi  sunt,  cur  bubo- 
nes inguinales  in  latere  sinistro  saepius,  quam  in 
latere  dextro  inveniantur. 

DE  CAU8A  BUBONUM  SYPHILITICORUM. 

Laudata  multis  de  bubonum  origine  sententia 
haec  est,  nunqnam  hanc  glandularum  affectionem 
oriri,  nisi  ex  alia  affectione  syphylitica,  cum  secre- 
tione puriformi  juncta,  ita  quidem,  ut  pus  illud,  quod 
in  ulceribus  syphiliticis  secernatur,  vasis  lymphati- 
cis proximis  absorbeatur,  atque  ad  glandulas  illas 
advectum  deponatur.  Qua  de  causa  ii,  qui  hanc  pro- 
fitentur sententiam,  bubones  sine  alia  affectione  ve- 
nerea  praegressa  unquam  natos  esse  negant.  Jam 
alia  est  aliorum  sententia,  qui  hanc  absorptionem 
secreti  contagiosi  jam  durante  coitu  fieri,  glandu- 
larumque inflammationem  sine  alio  pathemate  syphi- 
litico celerrime  procreare  posse  docent.  Quos  qui- 
dem bubones  subito  exortos  „bubons  d’embleeu 
denominare  Gallis  placuit. 

Nec  tamen  frequens  haec  videtur  bubonum 
origo,  sed  rara  satis  atque  incerta;  neque  desunt 
medici,  quibus  fidem  habere  fas  est,  et  qui  tale 
quid  fieri  posse  omnino  negent,  ulcusculum  vene- 
reum  in  frenulo,  vel  in  fossa  naviculari,  vel  alibi 


y 


non  detectum,  bubonis  exorti  causam  fuisse  dicentes. 

Attamen  negari  nequit,  nonnunquam  bubones 
accurre,  quibus  ulcerationem  talem  occultam  suppo- 
nere frustra  conamur. 

Denique  super  est,  ut  auctorum  eorum  mentio- 
nem faciam,  qui  bubones,  symptomatum  luis  secun- 
dariae partes  agentes,  in  hominibus  se  vidisse  per- 
suasum habent,  qui  per  plures  hebdomades  a Venere 
abstinuerint,  ast  vero  ante  nonnullos  menses  morbo> 
syphilitico  laboraverint. 

Quae  vero  harum  sententiarum  vera  sit,  nec 
dijudicatum  est,  nec  meum  est  dijudicare,  quum  ct 
doctissimi  celleberrimique  auctores  de  ea  re  dissen- 
tire pergunt.  Hoc  autem  certum  comprobatumque 
est  omnibus,  longe  majorem  bubonum,  eorumque 
inguinalium,  numerum  ex  uno  vel  pluribus  ulceribus 
syphiliticis,  genitalia  simul  obsidentibus,  vel  ex  in  - 
flammatione  membranae,  quae  genitalia  investit, 
mucosae,  deficiente  tum  continui  solutione  sive  lae- 
sione, vel  e vegetationibus  venereis  ortum  ducere. 

Attamen  ratio  hujus  originis  non  semper  eadem 
videtur  esse.  Nam  si  in  genitalibus,  vel  in  alia  cor- 
poris regione,  malum  quoddam  venereum  existit, 
sicuti,  quod  saepissime  accidit,  ulcus  venereum  pe- 
nis vel  vaginae,  vel  urethritis,  bubones  in  vicinis 

i 

corporis  partibus  oriri  possunt,  aut  eo  quod  secre- 
tum illud  ulceris  syphilitici  absorbetur,  atque,  brevi 
itinere  absoluto  in  glandulis  lymphaticis  depositum, 

liarum  inflammationem  gignit;  aut  eo,  quod  inflam- 
matione in  partibus  primitus  affectis  acutissime 
flagrante,  irritatio  ad  vasa  lymphatica  glandulasque 
transit  ibique  inflammationem  intumescentiamque  pro- 
creat eadem  ratione,  qua  omnino  irritamentum  quod- 
dam, vel  phlogosis  aliqua,  vicinarum  partium  inflam- 
mationem irritationcmve  evocare  potest,  eadem  ra- 
tione, qua  vesicatorio,  fonticulo,  sinapismate  pana- 
ritio,  furunculo,  similibus,  glandularum  lymphatica- 
rum proximarum  irritationem  inflammatoriam  excitari 
posse  scimus» 

DE  FREQUENTIA  BUBONU3I. 

Quum  mihi  sit  propositum,  non  nisi  de  bubo- 
nibus ex  affectionibus  syphiliticis  oriundis  loqui, 
primum  inter  omnes  bubones  hujusce  generis  in- 
guinales frequenlissimos  esse,  adnotandum  est;  cu- 
jus rei  causa  partim  non  obscura  est,  partim  supra 
jam  commemorata. 

Alia  vero  hujus  rei  est  disquisitio,  quomodo 
accidat,  ut  bubones  ex  omnibus  affectionibus  sy- 
philiticis, ex  quovis  ulcere  venereo,  ex  quavis  ure- 
thritide non  oriantur?  nec  non  quaenam  sit  inter  in- 
flammationis gradum,  quo  istae  affectiones  locales 
insigniantur,  ac  bubonum  originem  ratio?  neque  mi- 
nus, cur  modo  in  hac,  modo  in  alia  ulceris  venerei 
vel  urethritidis  periodo  bubones  propullulent? 

Primam  harum  quaestionum  quod  attinet,  con- 
stitutio haud  dubie  aegroti  magni  est  momenti,  qui 

si  irritabilitate  quadam  excellit,  saepe  bubonibus 
ex  minimo  ulcere  venereo,  vel  ex  urethritide  non 
acutissima  enatis  infestatur.  Sin  vero  torpore  quo- 
dam praeditus  est  aeger,  tardius,  rariusque  bubo- 
nes eum  invadere  videntur.  Nec  non  ex  hac  con- 
stitutionum differentia  id  explicandum  est,  quod 
in  homine  irritabili  bubones  maxime  erethistici;  in 
plethorico  vero  inflammatorii,  acutissimi;  in  torpido 
denique  chronici,  indolentes,  inveniatur. 

Jam  mirum  videri  possit  (ut  ad  secundam 
quaestionum  supra  propositarum  respondeam)  quod 
saepe  ex  ulceribus  maxime  inflammatis,  sicuti  ex 
urethritide  acutissima,  bubones  non  existant,  imo 
mediocri  tantum  morbi  fastigio  conjuncti  saepius 
occurrant.  Sed  si  genesis  bubonum,  qui  ex  resor- 
ptione secreti  vencrei  oriuntur,  nimia  inflamma- 
tione impeditur , quod  in  partibus  inflammatis 
resorptio  omnino  non  fieri  videtur;  ii  bubones, 
qui  non  nisi  irritationi  originem  debeant,  atque  ex- 
inde progredi  possint,  eam  ob  causam  non  oriun- 
tur, quod  inflammatio,  in  ulcere  syphilitico  vel  in 
urethra  flagrans,  intensitate  sua  quasi  derivationis 
partes  agere,  totam  plilogosin  in  loco  primitus  affe- 
cto coacervare,  alius  vero  partis  inflammationem 
impedire  videtur. 

Quae  quidem  theoria  si  vera  esset,  simul  re- 
sponderetur ad  tertiam  quaestionem,  cur  bubo- 
nes modo  seriori  ulcerum  syphiliticorum  vel  urethri- 

tidis  stadio  existant.  Facillimum  enim  esset  intel- 
lectu, bubonum  originis  causam  non  nisi  mediocri 
inflammatione  atque  in  eo  stadio,  quo  locus  primum 
affectus  inflammationi  modicae  obnoxius  sit,  sup- 
peditari. 

Aegrotos  bubonibus  laborantes  si  accurate  nu- 
merare volumus,  dubium  non  est,  quisnam  sexus 
frequentia  hujus  morbi  excellat,  nam  virorum  bu- 
bonibus affectorum  numerus  foeminarum  numerum 
longe  superat;  neque  difficile  erit,  hanc  rem  expli- 
care. Nam  secretum  organi  illius,  cui  in  foemiuis 
frequentissime  fons  bubonum  insitus  est,  vaginae 
scilicet,  ubertate  sua  resorptionem  veneni  venerei 
facilius  impedit,  quam  urethra  vel  glans  virilis, 
cujus  scilicet  secretio  minus  larga  dicti  contagii 
receptionem  facilius  patitur.  Huc  accedit , quod 
viri  coitu  impuro  inquinati  morbum  exortum  diutius 
saepe  negligunt,  a laboribus  solitis  non  desistunt, 
imo  ab  excessu  in  Venere  haud  raro  non  abstinent, 
atque  tum  denique  medici  auxilium,  curamque  pe- 
tunt, quum  ad  altum  jam  inlensitatis  gradum  mor- 
bus increvit,  bubonesque  jam  procreavit.  Item 
huic  negligentiae  imputandum  est,  quod  omnino  in 
hominibus  ordinum  inferiorum  saepius  bubones  in- 
veniuntur, quam  ordinum  superiorum. 

SYMPTOMATA. 

Etiamsi  rarius  est,  quod  infra  videbimus,  bu- 
bonum decursus,  praecipua  tamen  symptomata  cui- 

vis  generi  propria  existunt,  quibus  totius  morbi 
imaginem  depingere  licet. 

Simulatque  bubo  imminet,  aegrotus  dolores 
sentit  initio  quidem  exiguos,  sed  molestos  tamen, 
tendentes,  qui  celerius,  tardiusve  (secundum  vita- 
litatis gradum,  quo  bubo  stipatur)  augentur.  Locum 
si  manu  tangis,  dolores  minus  magisve  crescunt, 
nec  non  tumescentem  unam  initio  glandulam  inve- 
nis quaquaversus  mobilem,  neque  cum  cute  con- 
cretam. Sed  brevi  spatio  interposito,  aliae  quoque 
glandulae  una  cum  contextu  celluloso  eas  involvente 
corripiuntur  intumescentia,  doloresque  augentur, 
cutis  super  posita  rubescit,  dolet,  cum  glandulis 
quasi  coalescit.  Quem  gradum  si  morbus  impetra- 
vit, saepe  totius  organismi  irritatio,  reactioque  fe- 
brilis sentitur.  Videmus  igitur;  symptomata  bubo- 
num eadem  esse,  quae  omnino  inflammationum  sys- 
tematis lymphatici  esse  soleant,  attamen  secundum 
anatomicam  partis,  in  qua  resideant,  structuram, 
formam  mutare.  Ita  exempli  gratia  bubones,  qui 
collum  tenent,  libi  cutis  telaque  cellulosa  laxa  est, 
parumqne  resistit,  multo  minus  dolent  atque  cru- 
ciant, quam  qui  inguina  obsident,  quorum  bubonum 
inguinalium  ii  iterum  doloribus  acerbissimis  insi- 
gnes esse  solent,  qui,  sub  fascia  lata  siti,  per  eam 
comprimuntur. 

Tempus,  quo  bubones  ad  ulcera  venera  acce- 
dere, vel  urethritidi  associari  soleant,  certum  non 

esse,  jam  supra  adnotavi.  Sed  totius  decursus 
spatium  nonne  potest  definiri?  Vix  et  ne  vix  qui- 
dem! Ii  enim  bubones,  qui  non  nisi  irritatione 
sympathica  existunt,  ac  multo  minus  ad  suppura- 
tionem verguut,  saepe  intra  octo  vel  duodecim  die- 
rum spatium  remediis  aptis  adhibitis,  decursum  ab- 
solvunt et  evanescunt;  qui  autem  resorptione  se- 
creti illius  contagiosi  nascuntur,  tam  celeriter  au- 
ferri nequeunt,  sed,  quod  infra  videbimus,  suppu- 
rationem petunt,  quem  finem  si  assecuti  sunt,  lon- 
ginqua videlicet  eorum  est  curatio;  neque  exempla 
desunt,  bubones  ulceratos  torpidos  per  annos  exsti- 
tisse testantia. 

His  ex  paucis  apparere  jam  videtur,  brevio- 
rem, longioremque  decursum  ex  inflammationis  ex- 
itu pendere,  cujus,  genera  varia  statim  accura- 
tius intueri  liceat. 

BUBONUM  EXITUS. 

Exitus  bubonum  iidem  omnino  sunt,  quam  alia- 
rum inflammationum.  Neque  minus  sicut  omnium, 
sic  et  hujus  morbi  laetissimus  exitus  est  resolu- 
tio, quam  si  in  quovis  bubone  moliri  liceret,  lae- 
taremur. Maxime  vero  dolendum  est,  quod  eorum 
bubonum,  qui  resorptione  contagii  orti  sint,  resolutio 
nec  impetratu  facilis  est,  nec  molienda  quidem  vi- 
detur, quippe  isti  bubones,  velut  receptacula  con- 
tagii syphilitici,  si  suppuratione  aperiuntur,  vene- 

num  expellere,  luemque  universalem  fortasse  im- 
pedire possunt,  quamquam  etiam  post  suppurationem 
hanc  luem  exortam  esse  scimus,  quoniam  simul 
pars  contagii  in  organismum  transibat,  neque  per- 
fecte ejiciebatur.  Sunt  vero  auctores,  qui  suppu- 
rationem ubique  impedire  studeant,  quod  be- 
neficium illud  prohibitae  luis  ex  suppuratione  nec 
sperant,  nec  unquam  observasse  sibi  visi  sunt;  cui 
agendi  rationi  vilitatis  notam  natura  ipsa  impressit 
eo,  quod  ministro  suo,  magistri  partes  arroganter 
capessenti,  minime  obediens,  saepissime  ibi  suppu- 
rationem gignit,  ubi  medicus  resolutionem  inepte 
molitur. 

Uterque  igitur  bubonis  exitus,  et  resolutio  et 
suppuratio , aeque  bonus  exoptatusque  videtur, 
dummodo  variorum  bubonum  variam  respicias  natu- 
ram. 

Alii  bubonum  exitus  minus  placent,  indura- 
tio  scilicet  et  gangraena.  Induratio  igitur  ut  im- 
pediatur, omni  virium  contentione  medicum  eniti 
oportet,  quod  non  solum  pro  tempore  molesta  est, 
actionemque  pedis  vel  brachii  impedire,  deformitate 
displicere  pergit,  sed  etiam  aegrotum  et  medicum 
timore  torquet,  ne  ex  malo  quiescente  nova  cum 
violentia  morbus  recrudescat,  vel  benigna  revera 
glandulae  induratio  in  degenerationem  scirrhosam 
transeat. 

Quid  de  gangraena?  Caveatur,  quocunque 

modo  id  fieri  potest!  Causa  vero  hujus  funesti  ex- 
itus et  intensilate  veneni  et  in  bubonis  curatione, 
et  in  coustitutione  aegroti  posita  videtur. 

Gangraenae  noso com ialis  fons  non  nisi 
contagium  specificum. 

DIAGNOSIS  BUBONIS. 

Etiamsi  facilis  est  bubonum  diagnosis,  tamen 
quod  inguinalem  attinet,  accidere  poterit,  ut  cum 
hernia  confundatur.  Sed  singula  utriusque  morbi 
symptomata  si  bene  perscrutamur,  certa  erit  diju- 
dicatio; nam  bubo  paene  semper  sensim  existit,  tar- 
deque  crescens  tumor  est  parvus  initio,  durus,  inae- 
qualis, circumscriptus,  quaquaversus  sub  cute  mo- 
bilis, minus,  magisve  dolens  (nonuunquam  tamen 
indolens)  neque  cum  annulo  abdominali  cohaeret, 
a canali  vero  crurali  longe  distat,  quod  rarissime 
glandularum  seriei  inferioris  aliqua  afficitur,  quum 
non  nisi  series  superior  vasa  genitalium  lymphatica 
recipiat.  Hernia  vero  mollis,  elastica,  indolens,  neque 
sub  cute  per  diversas  directiones  mobilis,  saepissi- 
me subito  occasione  cognita  exoritur,  contentione, 
tussi,  vomitu  crescit,  mane  atque  si  horizontalis  cu- 
bat aegrotus,  minus  magisve  recedit;  corpore  vero 
erecto,  cibis  ingestis,  potu,  iterum  augetur,  apta 
pressione  in  abdomen  regeritur  (nisi  jam  cum  par- 
tibus vicinis  coaluerit,  qua  sane  concretione  reposi- 

tio  impeditur,  attamen  anamncsis  herniae  invete- 
ratae tum  diagnosin  reddit  certiorem.)  Scrofula, 
si  nondum  inflammationi  submissa  est,  hac  ipsa 
re,  nec  non  habitu  scrofuloso,  similibusque  glandu- 
larum intumesccntiis,  in  aliis  corporis  partibus  ob- 
viis, a bubone  facile  discernitur,  sin  vero  inflam- 
matur, bubo  verus  nominari  debet,  bubo  scilicet 
scrofulosus,  qui  a syphilitico  non  nisi  causa  differt, 
atque  cujus  diagnosis  ex  praesente  scrofulosi,  ex 
colore  livido  scrofulosis  inflammationibus  proprio, 
ex  secreti  (si  apertus  jam  est)  natura  petitur. 

Sicuti  ex  refrigratione  saepe  tonsillae,  glandu- 
lae salivales,  aliae  intumescunt,  sic  etiam  colli, 
inguinuraque  glandulae  lymphaticae  haud  raro  in- 
flammatione rheumatica  lentantur,  qui  vero 
bubones  rheumatici  febre  rheumatica  vel  catar- 
rhali,  doloribus  rheumaticis  per  alias  corporis  partes 
vagantibus,  gravitate,  rubore  inflammatorio  diffuso 
et  per  vicinium  diffluente,  forma  rotundiori,  molli- 
tieque majori  a syphiliticis  internosci  possunt. 

Bubonis  metastatici  et  critici,  nec  non 
pestilentialis,  ar thriticique  diagnosis  morbo 
primario  stabilitur. 

Huc  accedit,  quod  prorsus  omittere  nolui,  glan- 
dularum tumidarum  genus,  bubones  scilicet  cres- 
centium, qui  in  pubertatis  periodo,  maxime  si 
evolutionis  incrementum  celeriter  progreditur,  forma 
tumorum  vix  dolentium  subdurorum,  mobilium  in 

inguinalibus  glandulis  haud  raro  occurrunt,  paene 
semper  sponte  evanescunt  atque  ex  aucta  systema- 
tis lymphatici  irritabilitate,  ex  actione  ejus  alacriori, 
nec  non  ex  congestionibus  genitalia  hac  in  vitae 
periodo  petentibus  videntur  pendere. 


DE  DIFFERENTIIS  BUBONUM  SYPHILITI- 
CORUM. 

Quamquam  in  iis,  quae  hucusque  dixi,  de  va- 
ria, qua  oriuntur  bubones,  ratione,  diversaque  einde 
natura  disserui,  tamen  quum  ad  medicationem  haec 
distinctio  maximi  est  momenti,  non  possum  quin  plu- 
ribus eam  exponam. 

Mirum  est,  medicos  satis  doctos,  peritosque 
bubonum  distinctionem  paene  nihili  fecisse,  camque 
prorsus  neglexisse,  quum  eorum  medela  rationalis 
institui  nequeat,  nisi  naturam  bubonis  singularem 
respexeris. 

Sint  vero  differentiae  bubonum  hae: 

I.  Bubo  sympathicus. 

Ilie  bubo,  uti  supra  commemoratum  legitur, 
irritatione  existit,  quae  inde  ex  ulceribus  syphiliticis, 
vel  omnino  ex  inflammatorio  quodam  morbo  locali 
primario  per  vasa  lymphatica  ad  glandulas  proximas 
usque  prorepere  videtur;  nec  tamen  secreti  syphi- 
litici resorptio  vel  in  glandula  depositio  fit.  Est 
igitur  mera  haec  glandulae  inflammatio,  contagio 

specifico  non  inquinata,  quare  semper  resolutionem 
petit,  neque  ad  suppurationem  vergere  solet,  nisi 
nimis  hujus  merae  est  inflammationis  gradus,  vel 
eadem  ab  aegroto  aut  medico  male  tractatur. 

Bubo  sympathicus  a bubonibus  venereis  reli- 
quis differt  eo,  quod  celeriter  quidem  existit,  haud 
vero  valde  dolet,  imo  indolens  ad  magnitudinem 
aliorum  non  increscit,  sed  parvus  sub  cute  non  rubra, 
sed  colore  naturali  tincta,  manet  globulus,  atque  in 
acuto  morbi  primarii  stadio  exortus,  una  cum  inflam- 
matione, cui  originem  debet,  diminuitur,  evanescit. 

II.  BUBO  IDIOPATHICUS. 

Bubo  idiopathicus  semper  contagio  syphilitico 
in  glandula  deposito  gignitur;  quae  veneni  receptio 
si  sine  alia  affectione  syphilitica  primaria,  duran- 
te coitu  fit,  atque  bubo  solus  infectionem  Vene- 
ream indicat,  bubonem  dicunt  idiopathicum 
primarium;  cujus  existentiam,  ut  supra  dixi,  alii 
omnino  negant;  (Gallis  „bubon  d’emblee).a  Bubonem 
idiopathicum  secundarium  vero  habeas,  si  ulcere 
venereo  vel  etiamnum  perstante,  vel  sanato,  bubo 
oritur  omnibus  criteriis  bubonis  syphilitici  bene  or- 
natus. Si  hac  ratione  bubo  propullulat,  paene  sem- 
per celeriter  crescit  magnitudinemque  haud  medio- 
crem saepe  attingit,  valde  dolet,  quasi  tendit,  mi- 
nus rotundus,  imo  planus,  durus  pressioni  resistit; 
cutis  rubet,  coloremque  circumscriptum,  cupri  simi- 

2 # 

lem,  atque  brevi  longiorive  mora  in  suppurationem 
transit,  vel  etiam,  si  sufficiente  vitalitate  caret, 
torporis  causa  indurationem  subit.  Neque  negligen- 
da  videtur  observatio,  quae  hunc  bubonem  saepe 
in  affectionum  primariarum  decremento,  vel  post 
harum  curationem  perfectum  existerc,  localis  morbi 
in  luem  universalem  transitum  saepe  antevertere  ac 
impedire,  suppuratione  reclusum  ulceris  venerei  cri- 
teriis  satis  notis  bene  cognosci,  docet. 

PROGNOSIS  BUBONUM  SYPHILITICORUM. 

Postquam  decursum  exit  usque,  quos  bubones 
per  naturam  suam  sortiri  soleant,  perpendimus,  cla- 
rum est,  bubones  idiopathicos,  quod  in  suppuratio- 
nem transire  consueverint,  diutius  perstare,  quam 
sympathicos,  qui  medicationi  aptae  paene  semper 
celeriter  cedant.  Sin  vero  ob  torporem  quendam 
neutro  exitu  finiuntur,  sed  vel  toti,  vel  (partim  sup- 
purationi obnoxii)  ex  parte  indurescunt,  tum  perti- 
nacissimum malum  omnia  saepe  remedia  eludit,  ae- 
grotumque  praeterea,  quod  constitutionem  reliquam 
attinet,  saepe  minime  infectum,  sed  non  nisi  morbo 
locali  tentatum,  vana  luis  venerei  suspicione  torquet. 

a 

Cachexias  praesentes,  scrofulosin,  rhachi- 
tidem,  arthritidem,  alias,  in  bubonum  decur- 
sum, judicationem,  curationemque  maxime  influere, 

nonnunquam  etiam  torporis  ejus  causain  continere, 
vix  videtur  esse,  quod  commemorem. 

CURATIO  BUBONUM  SYPHILITICORUM. 

Ex  magno  medicaminum  variis  a medicis  lau- 
datorum grege,  methodorumque  diversarum  propo- 
sitarum numero,  de  difficillima  morbi  curatione,  vel 
de  imperfecta  affectionis  cognitione  bene  posse  ju- 
dicari atque  concludi,  satis  patet.  Quid  mirum 
igitur,  quod  hujusce  morbi,  de  cujus  natura  tam 
diversae  prostant  sententiae,  curandi  rationum  turba 
non  deficit'?  Nam  idem  remedium  in  altero  bubone 
optimo  cum  eventu  adhibitum,  in  altero  fructum 
prorsus  recusavit;  idem  remedium,  quod  in  aliquo 
bubone  suppurationem  adduxit,  alibi,  in  eundem  fi- 
nem imperatum,  spem  fefellit,  resolutionemque  ef- 
fecit; quod  quomodo  factum  sit,  ea  quae  supra  de 
bubonum  differentiis  dicta  leguntur,  accuratius  per- 
pendenti explicatu  difficile  non  videbitur.  Qua  de 
causa  in  bubonum  curatione  id  summum  debet 
esse  principium: 

ut  medicus  bubonum  sympathicorum  re- 
solutionem, bubonum  idiopathicorum 
suppurationem  petat1). 


1)  Non  possum,  quin  ea  afferam,  quae  J.  C.  Wendt 
(Die  Lustseuche  in  allen  ihren  Richtungen  und  in  allen 
ihren  Gestalten,  2te  Aufl.  Breslau  1819.  8.)  hujus  re± 

CURATIO  BUBONUM  SYMPATHICORUM. 

Hi  bubones  quod  vidimus,  utelliritidem  ulce- 
raque venerea  in  causis  habent,  quam  ob  rem  apta 
horum  morborum  curatio  eorum  ortum  saepe  prae- 
vertit.  Ouodsi  igitur  urethritidem  deprehendis  a- 
cutam,  vel  ulcera  satis  inflammata,  antiphlogistica 
mitiganteque  horum  morborum  curatione  et  aegroti 
victu  bubones  caveantur.  Imo  si  jam  prodierunt, 
harum  affectionum  causalium  prima  semper  habenda 
ratio  est;  nam  saepissime  placata  hac  inflamma- 
tione, remediis  contra  bubones  ipsos  non  adhibitis, 
bubones  celeriter  evanescunt.  Sin  vero  tam  obe- 
dientes  desideriis  nostris  non  obsequuntur,  secun- 

peritus  virque  doctissimus  refert:  „Die-  consensuellen 
Bubonen,  die  blos  durch  die  gesteigerte  Entziindung 
eiuer  primaeren  sypbilitischen  Forni  und  nicht  ais  Re- 
flex  der  secundaeren  Syphilis  entstanden  sind,  haben 
gewohnlich  eine  ganz  besondere  Neigung  zur  Zer- 
theilung,  so  dass  selbst  maturirende  Mittel  in  gevvohn- 
lichen  Fallen  nicht  Eiterung,  sondern  Resorption  be- 

/ 4 

wirken.  Die  idiop.  B.,  ais  Rcflex  der  secundaeren  Sy- 
philis haben  dagegen  eine  so  entschiedene  Neigung 
zur  Eiterung,  dass  diese  Tendenz  zu  einem  characte- 
ristischen  Kenuzeichen  erhoben  werden  kann.  Unter 
solchen  Umstiinden  ist  es  hochst  uurecht,  den  Gang 
der  Natur  gewaltsam  stdren  zu  wollen,  liberhaupt  ist 
die  so  oft  vernachlassigte  Lehre: 

„quo  natura  vergit,  eo  ducenda41 
zu  beachten. 

dum  phlogosis  in  bubonibus  flagrantis  gradum, 
secundumque  aegroti  constitutionem  nonnunquam 
vena  aperienda  est,  saepius  vero  hirudines  suf- 
ficiunt, praeterea  fomentationes  frigidae,  ex  aqua 
fontana  simplici,  vel  cum  aceto  vini  mixta,  vel 
ex  aqua  Goulardi  paratae,  pulmentum  e mica  panis 
albi  et  aqua  Goulardi  impositum,  inunctiones  un- 
guenti hydrargyri  cinerei  medicamina  sunt  aptis- 
sima, quibus  paene  semper  fit,  ut  brevi  spatio  re- 
solutio obtineatur. 

Attamen  nonnunquam  sympathici,  ad  parvu- 
lam intumescentiam  duram,  indolentem,  torpidam 
diminuti,  prorsus  evanescere  recusant  et  cum  in- 
flammatione chronica  persistunt,  quae  nonnisi  me- 
dicaminibus resolventibus , leniterque  simul  irri- 
tantibus impugnetur , linimento  scilicet  volatili , 
saponato-camphorato,  emplastro  ammoniaci,  aliis- 
que emplastris  similibus,  quae  non  solum  vi  me- 
dicaminum in  iis  contentorum,  sed  etiam  com- 
pressione leniter  exhibita,  atque  eo,  quod  teg- 
mentum parant,  transpirationcm  et  exhalationem 
cutis  maxime  fovens,  egregie  prosunt. 

CURATIO  BUBONUM  IDIOPATHICORUM. 

Quum  tam  varias  habeamus  bubones  idiopathi- 
cos tractandi  rationes,  primum  ex  iis,  quae  suppu- 
rationem, nobis  semper  appetendam,  inducunt,  eas 
afferamus,  quas  sequi  et  ratio  et  experientia  ju- 

bent,  quarumque  auctores  Astrue  atque  recentiori- 
us  temporibus  Rust  laudamus. 

Principia  hujus  medelae  fere  haec  sunt:  Sup- 
purationi favendum  eaque,  si  bubo  sufficiente 
vitalitate  careat,  haud  raro  remediis  irritantibus 
molienda  est.  Imponamus  igitur  cataplasmata  sim- 
plicia, si  sthenicus  est  bubo,  vel  si  atonicus  est, 
acria  ex  cepis  tostis,  sapone  nigro,  farina  semi- 
num sinapis  parata  *),  emplastrum  diachylon  com- 
positum, emplastrum  cantharidum  cum  emplas- 
tro lithargyri  composito  mixtum  (Kluge);  in  qui- 
bus medicaminibus  constanter  subsistamus  oportet, 
donec  omnis  bubonis  durities  evanuerit, 
ac  fluctuatio  in  toto  ejus  ambitu  clare 
sentiatur,  quo  tempore  saepe  natura  aperitur  ab- 
scessus, quod  maxime  est  exoptandum;  sin  vero  in- 
tegumenta non  rumpuntur,  tum  denique  incisio 
facienda  est  satis  magna,  ut  totus  bubo  ea 
directione  secctur,  qua  pus,  sccretaque 
facillime  effluere,  neque  retenta  fistulas 
sinusque  gignere  possint.  Ex  inde  in  Cata- 
plasmatum applicatione  subsistendum,  vel  bubo 
omnino  secundum  naturam,  quam  offert,  sicut  ulcus 
syphiliticum,  vel  ut  ulcus  impurum,  torpidum,  vel 
inflammatorium,  vel  putridum,  vel  gangraenosum, 
ex  legibus  helcologiae  curandus  est. 

1)  I.  L.  Kerndt,  Cbirurgisch  -pracliscbe  Abhandlungcn 
uber  die  vener.  Driiseubeule  Wien  1799,  8. 

Haec  bubonum  syphiliticorum  therapia,  si  pru- 
denter exercetur,  haud  dubie  plane  sufficit,  attamen 
praecipuarum,  quae  praeterea  evulgatae,  proclama- 
taeque  sint,  mentionem  facere  decet. 

METHODI  AUCTORUM. 

I.  C.  G,  Frieke1 2)  priusquam  fluctuationem 
ubique  sentit,  bubones  aperit,  contentumque  effluere 
sinit,  cataplasmata  aceto  vini  adsperso  acria  impo- 
nit, tum  vero  compressionem  gravem  exercet.  Pri- 
mum breve  per  tempus  pus,  mox  vero  liquor  fla- 
vus ex  incisura  profluit.  De  qua  methodo  auctor 
ipse,  quasi  arbiter,  haec  habet:  „cinige  mal  gelang 
dies  Verfahren  vollkommen,  einige  mal  entstanden 
dadurch  sehr  langwierige  Fisteln,  die  aber  doch 
aucli  naeh  geraumer  Zeit  heilten,  oline  dass  man 
nothig  gehabt  hatte,  sic  aufzuschneiden.442) 

Hanc  methodum,  fistulas  ut  caveret,  N.  F. 
Bonorden3)  mutavit.  Hic  enim  bubonem,  maxime 
tonicum,  simulatque  mollis  in  eo  sentitur  locus,  in- 
cisionem lanceola  facit  parvam,  ita  tamen,  ut  vasa 
lymphatica  glandulae  intexta  discidantur, 
ex  quo  vulnere  primum  quidem  sanguis,  post  non- 

1)  Annalen  der  chirurgiscen  Abtheilung  des  allgemeiuen 
Krankenhauses  in  Hamburg,  I.  Band  Hamb.  1828.  gr.  8. 

2)  ibidem  pag.  222. 

3)  Die  Syphilis  pathologisch , diagnostisch  und  therapen- 
tisch  dargestellt,  Berlin  1834.  8.  pag.  299  sqq. 

nullas  veio  horas  liquor  lymphaticus  effluit.  Tum 
cataplasma  emolliens  imponitur,  compressio  vero 
omittitur.  Vulnus  primum  formam  ulceris  vcne- 
rei  induit,  quam  vero  laxantibus  frequenter,  ut 
Angli  docuerunt,  propinatis,  post  unam  duasve 
hebdomades  amittit  parvaque  cicatrice  clauditur. 

Vesicatoria  quidem  Assalini  jam  adhibuit, 
attamen  non  nisi  eo  consilio,  ut  in  bubonibus  ato- 
nicis inflammationem  et  vitalitatem  augeret,  sup- 
purationemque acceleraret.  Recentissimis  autem 
temporibus  idem  remedium  Ren  au  d laudat,  qui 
emplastrum  cantharidum  in  omnibus  bubonibus  et 
sympathicis  et  idiopathicis,  collocat,  itaque,  si  per 
naturam  suam  ad  suppurationem  vergunt,  huic  fa- 
vet; sin  vero  resolutionem  petunt,  eam  celerrime 
perficit.  Primum  vesicatorium  imperat,  alteroque 
die  locum  epidermide  denudatum,  linteo  carpto, 
solutione  hydrargyri  muriatici  corrosivi  concentrata 
(3j  ad  aquae  gj)  madefacto  obtegit. 

Ex  parte  mutatam  hanc  methodum  Velpeau 
exercet,  qui  primo  emplastro  ablato,  simulatque 
sicca  iterum  superficies  novaque  quasi  epidermide 
obducta  est,  secundum,  tum  eadem  ratione  tertium 
atque  plura  usque  ad  resolutionem  bubonis  perfe- 
ctam imponit. 

Hic  est  cantharidum  externus  in  bubonibus 
curandis  usus,  quem  etiam  Cullericr  in  nosoco- 

raio  suo  (Hopital  des  Veneriens)  sibi  probatum 
esse  dicit,  et  Rcgnault  bene  laudat.1) 

Alia  est,  attamen  simiis,  methodus,  quam  a 
nonnullis  administrari  Maingault  narrat,  infrictio 
scilicet  unguenti  e Tartaro  stibiato  parati, 
quae  vero  ratio  minus  ad  accelerandam  suppuratio- 
nem, fluctuatione  jam  praesente,  apta,  quam  contra 
bubones  induratos  vel  maxime  atonicos  in  auxilium 
videtur  vocanda. 

Per  t usio,  medicus  Pedemontinus,  ad 
sanundos  claudendosqne  bubones  ulceratos  aqua 
Creosoti  non  sine  fructu  se  usum  esse  refert. 

DE  USU  MERCURII  INTERNO. 

Etiam  nunc  liacce  de  re  sub  judice  lis  est: 
utrum,  si  bubones  existant,  hydrargyrum  porrigen- 
dum sit,  nec  ne?  Si  ex  ratione  et  medicorum  illus- 
trissimorum experientia  quaeras,  hoc  ad  hancce 
quaestionem  responsum  feres:  nisi  jam  apertus 
est  bubo,  aut  suppurat,  mercurii  usus  est 
vitandus.  Nam  in  bubonibus  sympathicis  hy- 
drargyrum est  supervacuum;  item  contra  ulcera 
syphilitica  primaria,  nisi  lues  secundaria  aegrotum 
jam  occupaverit,  temere  datur,  quod  sanare 
quidem,  haud  vero  impedire  luem  hydrar- 
gyrum scimus.  Hae  affectiones  vero  topicae  to- 


1)  Journal  des  connaiss.  med.,  Septeirb.  1831. 

picis  sanantur  remediis.  Quum  igitur  ex  illis  bubo 
existit  idiopathicus , tum  non  solum  supervacuus 
est  mercurius,  sed  nocet.  Nam  si  bubones  suffi- 
ciente vitalitate  carent,  indurationcmque  facillime 
ineunt,  mercurius  virtute  sua  antiphlogistica,  si  ita 
dicere  licet,  magis  vitam  diminuit,  suppurationem 
tali  modo  impedit,  indurationem  creat. 

Sin  vero  bubo  apertus,  suppurationique  obno- 
xius est,  tum,  nisi  omnino  mercurium  vitare,  no- 
vam doctrinam  audire,  aegrolumque  methodo  anti- 

s 

phlogistica,  quam  dicunt,  sanare  velis,  tum,  inquam 
hydrargyrum  uua  alterave  methodo  prudenter  por- 


rigas. 

V I T A. 


Aatus  sum  Fridericus  Augustus  Anto- 
nius Bernhardi  in  pago  Sueptitz,  die  unde- 
vicessimo  mensis  Septembris,  anno  hujus  sae- 
culi XIII.  patre  Friderico  Augusto  Bern- 
hardi, apud  Sueptitzienses  et  Grosswigienses 
verbi  divini  ministro,  jam,  quod  intimo  corde 
deleo,  beato,  matre  Johanna  Christiana, 
e gente  Commerovska,  quam  ad  huc  sospitem 
pio  animo  veneror;  confessioni  euangelicae  addir 
ctus  sum.  Primis  literarum  elementis  domi  a patre 
ipso  imbutus,  gymnasium  adii  Torgovanum  ibique 
Theophane  Guilelmo  Muellero,  viro  de 
me  optime  merito,  aliisque  praeceptoribus  dile- 
ctissimis ducibus,  literis,  quibus  cives  gymnasii 
impertiri  solent,  per  septem  annos  eruditus  sum. 

Vere  anni  XXXIV.  maturitatis  testimonio  muni- 
tus Berolinum  profectus  in  civium  universitatis 
hic  florentis  F rideri  cae  Guilelmae  nume- 
rum a Rectore  magnifico  Friderico  Strauss 
receptus  atque  a Decano  spectabili  Busch  Or- 
dini medico  adscriptus  sum.  Per  tres  ex  inde 
annos  et  semestre  hic  commorantem  Botanicen  me 
docuit  111.  S c h u 1 1 z , Osteologiam  111.  S c h 1 e m m , 
Physicen  et  Chemiam  Cei.  Turte,  Logicen  Cei. 
Benecke,  Anatomen  corporis  humani  sani  et 
theoreticam  et  practicam  111.  Mu  e 11  er  et  111. 
Schlemm,  Physiologiam  111.  S c h u 1 1 z , Ma- 
teriam medicam  et  auxilium  in  repentinis  vitae 
periculis  ferendum  111.  Osann,  Pathoiogiam  et 
Therapiam  tam  generalem,  quam  specialem  111. 
H e cke  r et  111.  Horn;  de  morbis  nervorum  et  de 
diagnosi  Cei.  Romberg,  de  ossibus  fractis  et 
luxatis  Cei.  Kluge  audivi.  In  praxi  medica  et 
chirurgica,  neque  minus  in  obstetricia  duces  mihi 
fuerunt  111.  Osann,  111.  Bartels,  111.  de 
Graefe,  111.  Busch,  Cei.  Wolf,  Cei.  Barez; 
quibus  viris  omibus  summe  venerandis,  optime 

de  me  meritis  maximas  gratias  habeo.  Jam  nunc 
summi  Ministerii  Regii  benevolentia,  quamquam 
quadriennio  studiorum  lege  praescripto  non  dum 
finito,  tentaminibus  et  philosophico  et  medico, 
nec  non  examine  rigoroso  superatis,  summos  me- 
dicinae et  chirurgiae  honores  petendi  venia  mihi 
data  est. 

THESES. 

1.  Succus  gastricus  non  existit. 

2.  Non  semper  edendum  est,  si  fames  sentitur. 

3.  Quaevis  ectopiae  palpebrarum  operatio,  qua 
per  cicatricem  latam  substantia  augetur, 
rejicienda  est. 

4.  Menstruationem  non  necessariam  qui  cen- 
sent, errant. 

5.  Tuba  Eustachii  aeri  ad  cavum  tympani  ve- 
hendo non  inservit. 

6.  E eatarrho  pulmonum  nunquam  oritur 
phthisis  tuberculosa. 

